Document ID: 31988L0183

Direktiva Sveta
z dne 22. marca 1988
o spremembi Direktive 76/116/EGS v zvezi s tekočimi gnojili
(88/183/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 100A Pogodbe,
ob upoštevanju predloga Komisije [1],
v sodelovanju z Evropskim parlamentom [2],
ob upoštevanju mnenja Ekonomsko-socialnega odbora [3],
ker so v Direktivi Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili [4], kakor je bila nazadnje spremenjena z Aktom o pristopu Španije in Portugalske, predpisana pravila, ki urejajo trženje trdnih gnojil; ker se je izkazalo, da je treba razširiti področje uporabe zgoraj navedene direktive, da bo vključevala tekoča gnojila;
ker je primerno, da Direktiva 76/116/EGS velja za trdna in za tekoča gnojila, zlasti pa, da velja tudi oznaka "gnojilo EGS" za gnojila, ki ustrezajo opredelitvi ter imajo sestavo enojnih in kombiniranih gnojil, kakor je določeno v tej direktivi,
SPREJEL NASLEDNJO DIREKTIVO:
Člen 1
Direktiva 76/116/EGS se spremeni:
1. Člen 2 se nadomesti z naslednjim:
"Člen 2
Države članice sprejmejo vse potrebne ukrepe za zagotovitev, da se oznaka,gnojilo EGS‘ uporablja le za gnojila, ki sodijo v eno od vrst gnojil, naštetih v Prilogi I, in so v skladu s pogoji, predpisanimi v tej direktivi in njenima Prilogama I in III."
2. Členu 4 se doda naslednji odstavek:
"3. Tekoča gnojila se lahko tržijo le, če so zagotovljena primerna navodila. Ta zajemajo zlasti temperaturo skladiščenja in preprečevanje nesreč med skladiščenjem."
3. Del "C - Tekoča gnojila", ki ga vsebuje Priloga k tej direktivi, se doda Prilogi I.
4. Po drugem pododstavku točke 1(c) Priloge II se vstavi naslednje:
"Dodatni podatki o sestavinah tekočih gnojil so lahko izraženi s približno enakovrednimi oznakami mase na prostornino (kilogrami na hektoliter ali grami na liter).
Količina tekočega gnojila se izraža z maso. Izražanje količine tekočih gnojil s prostornino je neobvezno."
5. Naslednji izdelki in dovoljena odstopanja se dodajo pod A. I v Prilogi III:
"Raztopina dušikovega gnojila | 0,6 % |
Raztopina amonijevega nitrata in sečnine | 0,6 %". |
Člen 2
1. Države članice sprejmejo ukrepe, potrebne za uskladitev s to direktivo, najpozneje v enem letu po njeni notifikaciji. O tem takoj obvestijo Komisijo [5].
2. Države članice predložijo Komisiji besedila predpisov nacionalnega prava, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 22. marca 1988

Labels: 2
4